  Майя Бывальцева 2021-тӥ арын Удмуртиысь Кун Кенеш лулчеберет удысын кун политика сярысь инъет улосвыл кат дасяны малпало. Со сярысь элькун парламентлэн пресс-службаез ивортӥз. Кат Удмуртиын лулчеберетэз утён, азинтон, солы юрттон, та удысын ужез азинтон понна эрикардъя гарантиос кылдытон, лулчеберетъя юрттӥськетэз тросгес адямиослы матэ карон вылысь дасялозы. Выль катӵектосэз кыкетӥ паларын кутыны чаклало Кун Кенешлэн малпанъёсыз сярысь парламентлэн тӧроез Владимир Невоструев 25-тӥ южтолэзе, Лулчеберет удысын ужасьлэн нуналаз, вераз. Со удысын тыршисьёсты ӧнер праздникенызы ӟечкылаз. Лулчеберет асьме йылолъёсын, калык творчествоын улэ, туала искусствоын азинтӥське. Сое бадӟым таланто, тунсыкъяськись, яратоно уженызы улӥсь адямиос азинто. Нош сыӵеос асьме элькунын трос Владимир Невоструев, Удмуртиысь Кун Кенешлэн тӧроезКун Кенешлэн тӧроез лулчеберет удысын тыршисьёслы элькунамы улӥсьёслы шумпотон ваемзы понна тау кариз, тазалык, мылкыд но кутскем ужъёсазы азинлык сӥзиз.  Тегъёс: Лулчеберет Ижкар ВладимирНевоструев Удмуртия КунКенеш  